|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/\_\_\_** |
|  | **(protokols Nr.;.p)** |

**Par ziedojuma pieņemšanu**

Gulbenes novada pašvaldībā 2024.gada 6.jūnijā saņemts un dokumentu vadības sistēmā ar reģistrācijas numuru GND/4.9/24/2015-N reģistrēts nodibinājuma “Labdarības fonds “Zīļuks””, reģistrācijas numurs: 40008238988, juridiskā adrese: Sporta iela 11, Rīga, LV-1013 (turpmāk – Ziedotājs), 2024.gada 6.jūnija iesniegums, kurā Ziedotājs lūdz pieņemt ziedojumā bērnu rotaļu laukumu, kas tiks uzstādīts adresē “Akācijas”, Lizums, Lizuma pagasts, Gulbenes novads, LV – 4425 (turpmāk – iesniegums). Iesniegumā norādīts, ka ziedojuma apmērs ir 23394,09 EURbez PVN (28306,85 EUR ar PVN). Papildus iesniegumam pievienots detalizēts bērnu rotaļu laukuma iekārtu apraksts, kā arī apliecinājums, kurā norādīts, ka atbilstoši likuma “Par interešu konflikta novēršanu valsts amatpersonu darbībā” 14.panta ceturtajai daļai Gulbenes novada pašvaldība attiecībā uz Ziedotāju pēdējo divu gadu laikā pirms ziedojuma atvēlēšanas nav noslēgusi tiesiskus darījumus, piešķīrusi finanšu līdzekļus vai garantētus kredītus, izdevusi administratīvos aktos, izņemot obligātos administratīvos aktus, veikusi uzraudzības vai kontroles funkcijas, kā arī starp Ziedotāju un Gulbenes novada pašvaldību nepastāv citas tiesiskas attiecības, kuru dēļ varētu rasties interešu konflikts.

Likuma “Par interešu konflikta novēršanu valsts amatpersonu darbībā” 14.panta pirmā daļa nosaka, ka par ziedojumu šā likuma izpratnē uzskatāma mantas, tai skaitā finanšu līdzekļu, pakalpojuma, tiesību vai citāda veida labuma, izņemot publiskās infrastruktūras objektu, bezatlīdzības atvēlēšana (nodošana) publiskas personas institūcijas funkciju izpildes veicināšanai. Ziedojums ir uzskatāms par publisko tiesību līgumu, kuru var neslēgt rakstveidā, bet ziedojuma faktu publiskas personas institūcija noformē rakstveidā.

Likuma “Par interešu konflikta novēršanu valsts amatpersonu darbībā” 14.panta otrā daļa nosaka, ka valsts amatpersona, kā arī koleģiālā institūcija var pieņemt ziedojumu publiskas personas institūcijas vārdā, ja ziedojuma pieņemšana valsts amatpersonai nerada interešu konfliktu un neietekmē lēmuma pieņemšanu attiecībā uz ziedotāju.

Likuma “Par interešu konflikta novēršanu valsts amatpersonu darbībā” 14.panta piektā daļa nosaka, ka pirms ziedojuma pieņemšanas valsts amatpersona vai koleģiālā institūcija izvērtē, vai publiskas personas institūcijai attiecībā uz ziedotāju divus gadus pēc ziedojuma pieņemšanas varētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas un vai ziedojuma pieņemšana varētu radīt interešu konfliktu vai ierobežot publiskas personas institūcijas normatīvajos aktos noteikto funkciju vai uzdevumu izpildi.

Likuma “Par interešu konflikta novēršanu valsts amatpersonu darbībā” 14.panta vienpadsmitā daļa nosaka, ka publiskas personas institūcija vai tās augstāka institūcija, ja publiskas personas institūcijai nav savas tīmekļvietnes, piecu darba dienu laikā pēc ziedojuma pieņemšanas savā tīmekļvietnē publicē ziedotāja — fiziskās personas — vārdu un uzvārdu vai juridiskās personas vai personu apvienības nosaukumu, kā arī ziedojuma priekšmetu, apjomu un atvēlēšanas mērķi. Minētā informācija tīmekļvietnē ir pieejama divus gadus no tās publicēšanas dienas.

Gulbenes novada pašvaldības domes 2016.gada 28.aprīļa iekšējās kārtības noteikumu Nr.5 “Par kārtību, kādā Gulbenes novada domes amatpersonas (darbinieki) izmanto pašvaldības mantu un finanšu resursus” 27.punkts nosaka, ka, atbalstot pašvaldības administratīvo resursu, saimnieciski materiāli tehniskās bāzes pilnveidošanu/uzlabošanu, infrastruktūras sakārtošanu, kultūras, izglītības, sporta, veselības aizsardzības un sociālās palīdzības, u.c. pasākumus un to organizēšanu, pašvaldības domes priekšsēdētājs un iestāžu vadītāji ir tiesīgi lemt par dāvinājumu (ziedojumu) pieņemšanu. Tie ir gadījumi, kad bez atlīdzības pašvaldībai vai tās iestādei īpašumā tiek nodoti finanšu līdzekļi un/vai manta, nosakot īpašu to izmantošanas mērķi. Gadījumos, kad dāvinājuma summa pārsniedz 5000,00 EUR vai tiek dāvināts nekustamais īpašums, nepieciešama Gulbenes novada pašvaldības domes atļauja dāvinājuma pieņemšanai. Pieņemot dāvinājumu (ziedojumu), slēdz dāvinājuma (ziedojuma) līgumu. Dāvinājumu (ziedojumu) ir atļauts izmantot tikai dāvinājuma (ziedojuma) līgumā paredzētajiem mērķiem.

Atbilstoši Pašvaldību likuma 4.panta pirmās daļas 2. un 4.punktam pašvaldības autonomajās funkcijās ietilpst gādāt par pašvaldības administratīvās teritorijas labiekārtošanu, kā arī iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.

Ņemot vērā minēto un pamatojoties uz likuma “Par interešu konflikta novēršanu valsts amatpersonu darbībā” 14.panta pirmo, otro, piekto un vienpadsmito daļu, Gulbenes novada pašvaldības domes 2016.gada 28.aprīļa iekšējās kārtības noteikumu Nr.5 “Par kārtību, kādā Gulbenes novada domes amatpersonas (darbinieki) izmanto pašvaldības mantu un finanšu resursus” 27.punktu, Pašvaldību likuma 4.panta pirmās daļas 2. un 4.punktu un Gulbenes novada pašvaldības domes Finanšu komitejas ieteikumu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. PIEŅEMT no nodibinājuma “Labdarības fonds “Zīļuks””, reģistrācijas numurs: 40008238988, juridiskā adrese: Sporta iela 11, Rīga, LV-1013, ziedojumu – bērnu rotaļu laukumu, kas tiks uzstādīts adresē “Akācijas”, Lizums, Lizuma pagasts, Gulbenes novads, LV – 4425, 28306,85 EUR ar PVN apmērā Gulbenes novada pašvaldības administratīvās teritorijas labiekārtošanas un iedzīvotāju izglītības iegūšanas veicināšanai.
2. UZDOT Gulbenes novada Centrālās pārvaldes Juridiskajai un personālvadības nodaļai sagatavot ziedojuma līgumu ar nodibinājuma “Labdarības fonds “Zīļuks””, reģistrācijas numurs: 40008238988, juridiskā adrese: Sporta iela 11, Rīga, LV-1013, saskaņā ar šī lēmuma 1.punktu.
3. UZDOT Gulbenes novada Centrālās pārvaldes Finanšu nodaļai nodrošināt pieņemtā ziedojuma uzskaiti atbilstoši normatīvo aktu prasībām.
4. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei piecu darba dienu laikā pēc ziedojuma pieņemšanas Gulbenes novada pašvaldības tīmekļvietnē [www.gulbene.lv](http://www.gulbene.lv) publicēt ziedotāja — juridiskās personas nosaukumu, ziedojuma priekšmetu, apjomu un atvēlēšanas mērķi un nodrošināt minētās informācija pieejamību Gulbenes novada pašvaldības tīmekļvietnē divus gadus no tās publicēšanas dienas.
5. Lēmuma izrakstu nosūtīt:
   1. nodibinājumam “Labdarības fonds “Zīļuks””, reģistrācijas numurs: 40008238988, juridiskā adrese: Sporta iela 11, Rīga, LV-1013;
   2. Lizuma pamatskolai: Parka iela 3, Lizums, Lizuma pagasts, Gulbenes novads, LV-4425;
   3. Gulbenes novada Lizuma pagasta pārvaldei: “Akācijas”, Lizums, Lizuma pagasts Gulbenes novads, LV-4425.

Gulbenes novada pašvaldības domes priekšsēdētājs A.Caunītis